### Beslutninger

Fremsendes til Teknisk Udvalg til behandling i henhold til beslutning i byrådets møde den 21. februar 2024.

###

BESLUTNINGSFORSLAG FRA SF

Der indføres en ny retningslinje der vil medføre at der ikke længere tillades ophængning af reklamebannere og stilladsreklamer på stilladser opsat på vejareal.

Gigantiske reklamebannere fylder efterhånden op ganske mange steder i vores by.

Det giver en æstetisk grimmere by, kan være en udfordring for trafiksikkerhed og er ofte en udfordring for de beboere og erhvervsdrivende der i månedsvis bliver fanget bag de gigantiske bannere. Den økonomiske interesse i at lade stilladser stå og fylde i byrummet, er samtidig en udfordring fremkommeligheden og for indretningen af vores byrum.

Det er uholdbart når gigantiske kæmpebanner står i alt, alt for lang tid og generer erhvervsdrivende og borgere. Vi har igen og igen hørt historier om erhvervsdrivende og lejere der lider under stilladser der står opstillet i lang tid uden at der udføres arbejde på stilladserne. Vi er overbevist om, at det er de færreste aarhusianere der synes det ligefrem pynter i bybilledet eller skaber fremkommelighed når stilladserne og kæmpebannerne står i månedsvis.

[adresse] har indført en tilsvarende retningslinje og Vejdirektoratet har i udtalelse af 30. oktober 2020 forholdt sig til emnet, hvilket bekræfter muligheden for at en kommune kan vedtage en retningslinje der som udgangspunkt betyder, at der ikke længere gives tilladelse til ophængning af reklamebannere og stilladsreklamer på stilladser opsat på vejareal.

Stillet af Ingelise Skov, Ronnie Andresen, Kirsten Olesen, Sussanne Christiansen og Lucas Winther (Ordfører på sagen)

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra S om, at [adresse] ikke skal tillade ophængning af reklamebannere og stilladsreklamer på vejarealer

### Resume

Byrådet besluttede den 8. november 2023 at fremsende forslag fra SF om, at [adresse] ikke skal tillade ophængning af reklamebannere og stilladsreklamer på vejarealer til Teknik og Miljø til besvarelse.

Teknik og Miljø anbefaler ikke et generelt forbud mod reklamebannere og stilladsreklamer, da det vurderes, at reklamerne udgør et økonomisk tilskud til bygningsejerne, når bygninger i [adresse] skal renoveres.

Teknik og Miljø anerkender, at der har været uacceptable tilfælde, hvor der ikke er foretaget bygningsvedligehold i forbindelse med stilladsreklamer og har derfor udarbejdet nyt administrationsgrundlag med retningslinjer for den fremadrettede håndtering af stilladsreklamer på offentligt vejareal i [adresse] med det formål at opnå en mere restriktiv administration af området.

### Beslutningspunkter

Det indstilles:

At 1) nyt administrationsgrundlag med retningslinjer for håndtering af stilladsreklamer i [adresse] godkendes jf. bilag 1.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 08-11-2023

Mike Kjær:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. november 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 06-02-2024

Mike Kjær:

Fremsendes til [adresse] med bemærkning, at Magistraten i mødet den 6. februar 2024

anbefaler, at byrådet tiltræder Magistratsafdelingen for Teknik og

Miljøs indstilling af 24. januar 2024.

Magistratsafdelingen for Teknik og Miljø udarbejder notat med beskrivelse af praksis fra andre

kommuner samt vurdering af muligheden for at arbejde med tidsbegrænsende tilladelser og

forskellige tilladelser vedr. størrelse af bannere. I notat beskrives derudover det juridiske grundlag for

at fastsætte gebyr udover en omkostnings ægte pris.